nvidia/miracl-vision huggingface dataset:
ఇక్బాల్ పాష

ఇక్బాల్ పాష అను ఈ కవి, రచయిత మహబూబ్ నగర్ జిల్లా, కొల్లాపూర్కు చెందినవారు. 'ఉజ్వల్ ' పేరుతో రాస్తుంటారు. వీరి తల్లిదండ్రులు ఖాజాబీ, మహ్మద్ ఇబ్రహీం సాహెబ్. ఇక్బాల్ గారు 1981లో ఉపాధ్యాయ శిక్షణ పూర్తి చేసి, కొల్లాపూర్ లోని నవోదయ పాఠశాలలో ఉపాధ్యాయునిగా ఉద్యోగ జీవితాన్ని ప్రారంభించారు. ప్రస్తుతం గద్వాల మండలం అనంతాపురంలోని ఉన్నత పాఠశాలలో ఆంగ్ల ఉపాధ్యాయులుగా పనిచేస్తూ, గద్వాలలో స్థిరపడ్డారు. కళాశాలలో చదివే రోజుల నుంచే సాహిత్య రచనను మొదలు పెట్టారు. 1977 లో 'ఎవరికి సొంతం వాడిన వసంతం' పేరుతో మొదటి కథను రాశారు. 1992లో 'ఆటా' వారు నిర్వహించిన కథల పోటీలో వీరి కథ ' ఎటు చూసినా వాడే ' కు ప్రత్యేక బహుమతి వచ్చింది. అమెరికా నుండి వెలువడే ' అమెరికా భారతి ' లోనూ ఈ కథ అచ్చయింది. వీరి కథలన్నీ సామాజిక సమస్యల నేపథ్యంగా రాసినవే. గట్టు మండలంలో నెట్టెంపాడు రిజర్వాయర్ కింద భూములు కోల్పోయిన నిర్వాసితుల సమస్యలపై రాసిన ' కాల్వ మింగిన ఊరు ', పోలేపల్లి సెజ్ సమస్యపై రాసిన ' కఫన్ ' కథలు వీరికి మంచి పేరు తెచ్చిపెట్టాయి. 1985 నుంచి వరుసగా రాస్తూ వచ్చిన కథలతో 2011 లో కఫన్ అను పేరుతో కథా సంకలనాన్ని వెలువరించారు
హెచ్ ఇళా

హిరియక్కనవార్ ఇళా ఉత్తర ప్రదేశ్ రాష్ట్రంలో మథురలో మధ్యతరగతి కాయస్థ కుటుంబంలో జన్మించింది. వారి కుటుంబంలో ఆడపిల్లలు ఉన్నత విద్యాభ్యాసం చేయడంతో పాటు గృహనిర్వహణా నైపుణ్యం ఉండాలని కోరుకునేవారు. ఆమె తండ్రి రమేష్ చంద్ర భట్నాగర్ 1936లో అలహాబాదులో భాతిక శాస్త్రంలో ఎం.ఎస్.సి చేశాడు. అమే తండ్రి ఆమె మనసులో చిన్నవయసులోనే పట్టుదల, పరిపూర్ణత్వపు బీజాలు నాటాడు. ఐదుగురు అక్కచెల్లెళ్ళు, ఇద్దరు అన్నదమ్ములు ఉన్న కుటుంబంలో ఆమె మూడవ కుమార్తెగా జన్మించింది. ఆడపిల్లలలు వృత్తివిద్య అభ్యసించడం అసాధారణమైన రోజులలో ఆమె కుటుంబం ఆమెను వైద్యురాలిని చేయాలని ఆశించింది. 1958లో ఇళా మొరాదాబాదు మెథడిస్ట్ బాలికల ఉన్నత పాఠశాల నుండి డిస్టింక్షన్‌లో ఉత్తీర్ణురాలైంది. తరువాత ఆమె తండ్రి ఉద్యోగరీత్యా గోరఖ్‌పూర్‌కు బదిలీ కాగా, గోరఖ్‌పూర్ విశ్వవిద్యాలయంలో ఆమె 1960లో ఇంటర్మీడియట్, అలాగే 1962లో బ్యాచిలర్ డిగ్రీతో ఉత్తీర్ణురాలైంది. నిరాడంబరంగా జీవించడం అత్యుత్తమంగా యోచించడం వారి కుటుంబ లక్ష్యం. ఆమె తండ్రి వారిని సదా అన్నింటా ప్రథమస్థానంలో ఉండాలని కోరుకునేవాడు
చందా జోగ్

చందా జోగ్ తండ్రి ఎలెక్ట్రికల్ ఇంజనీర్. ఆయన అహమ్మదాబాదు ఎలెక్ట్రికల్ కంపనీలో పనిచేస్తూ ఉండేవాడు. తండ్రిద్వారా విజ్ఞాన శాస్త్రము, ఇంజనీరింగ్ ఆమె జీవితంలో చిన్నవయసు నుండి ఒకభాగమై ఉండి ఆమెకవి ఆనందం కలిగించేవి. ఆమె తండ్రి నుండి వివిధ ప్రయత్నాలను చేస్తూ అపజయాల నుండి పాఠాలు నేర్చుకుంటూ విజయం సాధించడంలో ఉన్న ఆనందం ఏమిటో అర్ధమైంది. తరువాత ఆమెకు 11 సంవత్సరాల వయసున్నప్పుడు ఆమె అక్క " బాబా అటామిక్ రీసెర్చ్ సెంటర్" (బి.ఆర్.సి) ట్రైనింగ్ స్కూలులో సైంటిస్టుగా చేరింది. అక్కద్వారా ఆమె జార్జ్ గామో వ్రాసిన మిస్టర్ టంకింస్ ఇన్ వండర్‌లాండ్ వంటి పుస్తకాలను చదివే అవకాశం లభించింది. అప్పుడే ఆమెకు ఫిజిక్స్, ఆస్ట్రో ఫిజిక్స్ మీద అభిమానం ఏరడింది. కుటుంబ వాతావరణం ఆమెకు స్వయం నిర్ణయం చేసుకోవడం, చిన్న చిన్న అడ్డంకులు ఏర్పడినప్పుడు అధిగమించడం నేర్చుకున్నది. స్కూలులో చదివే సమయంలో సాహిత్యం పట్ల మక్కువ పెంచుకున్నది. ప్రత్యేకంగా ప్రకృతికి సంబంధించిన కవిత్వం అంటే మరింత ఆసక్తి ఉండేది
పి మొహంతి హెజ్మాడీ

మొహంతి హెజ్మాడీ తండ్రి పేరు భగబత్ మొహంతి. ఆయన బ్రిటిష్ ప్రభుత్వ పాలనలో ఇంజనీరుగా పనిచేసి పదవీ విరమణ పొందాడు. తరువాత విజయాంతంగా కంట్రాటర్‌ వృత్తి సాగించి విదుల ఉద్యమానికి కూడా నిధిసహాయం అందించాడు. ఆమె తల్లి నిసమొనీ దేవి స్వాతంత్ర్యోద్యమంలో భాగస్వామ్యం వహించింది. ఆమె తండ్రి షెడ్యూల్ ప్రదేశంలో గృహనిరాణం చేసిన కారణంగా. ఆమె చదువు బాల్యంలో ఇంటివద్ద కొనసాగింది. స్కూలుకు వెళ్ళడానికి రోడ్డువసతి, బసువసతి లేకపోవడేఅందుకు కారణం. తరువాత ఆమె బసులో ప్రయాణిస్తూ " రావంషా బాలికకల పాఠశాల " విద్యాభ్యాసం కొనసాగించింది. స్కూలులో ప్రత్యేకంగా సంగీతం అభ్యసించింది. అలాగే కాలేజీలో సైన్స్ అధ్యయనం కొనసాగించుంది. ఆమె కాలేజ్‌ జీవితం ఆమెలో అనూహ్యంగా మార్పులు తీసుకు వచ్చింది. నాలుగు వైపులా విస్తరించి ఉన్న భవనాలు, ఆకర్షణీయమైన లాన్లు, పూలమొక్కలతో నిండి ఉన్న కాలేజి వాతావరణం ఆమెలో నూతనోత్సాహాన్ని నింపింది
ఆర్ జె హాంస్-గిల్

ఆర్ జె హాంస్-గిల్ 1943 పంజాబు రాష్ట్రంలోని మోహీ (లూధియానా) లో జన్మించింది. ఆమె తండ్రి గర్షర్ సింఘ్ హాంస్. ఆమె తండ్రి గ్రమీణ ప్రాంతాలలో పనిచేయడానికి నియమించబడిన డాక్టర్. అందువలన ఆమె లూధియానా జిల్లాలోని గ్రామీణ ప్రాంతాలలో బాల్యాన్ని గడిపింది. ఆమె తల్లి గురుదీప్ కౌర్ గృహిణి. ఆమె వివాహం కరస్పాండెంస్ ద్వారా తరువాత చదువును కొనసాగించింది. ఆమె తండ్రికి తరచుగా బదిలీ కావడం స్థిరంగా ఒక ప్రదేశంలో ఉండలేకపోవడం ఆమెకు కొంత అసౌకర్యం కలిగిస్తూ ఉండేది. అయినప్పటికీ వారు తరచుగా మంచిమంచి ప్రదేశాలకే తరలివెళుతూ ఉండేవారు. సాధారణంగా గ్రామాలలో ఆడపిల్లలకు విద్యావసతులు తక్కువగానే ఉండేవి. గ్రామాలలో ఆడపిల్లలకు ప్రత్యేక పాఠశాలలు ఉండేవి కాదు. అలాగే మగపిల్లలు చదువుకునే పాఠశాలలలో ఆదపిల్లలు చదవడానికి అనుమతి లభించేది కాదు. అందువలన ఆమె ఆరంభవిద్య ఇంటివద్దనే సాగింది
ఖమర్ రహమాన్

ఖమర్ రహమాన్ జన్మస్థలం 1950లో షాహ్‌జాన్‌పూర్‌. ఆమె పురాతన ప్రముఖ సంప్రదాయ మహమ్మదీయ కుటుంబంలో జన్మించింది. ఆమె పుట్టిన సమయంలో వారి కుటుంబంలో పరదాల సంప్రదాయం కూడా కొనసాగుతుండేది. ఆమెకు 6 సంవత్సరాల వయసున్నప్పుడు ఆమె ఇంటివద్ద తల్లిని పరీక్షిస్తున్న మహిళావైద్యురాలిని చూడడం తటస్తించింది. అప్పుడే ఆమె డాక్టర్ కావాలని నిశ్చయించుకున్నది. కాలం మెల్లగా గడిచింది ఖమర్ రహమాన్ " అబ్దుల్లాహ్ స్కూలు "లో 10 వ తరగతి వరకు చేరుకున్నది. అప్పుడు ఆమె తన తల్లితో తాను డాక్టర్ కావాలని కోరుకున్నది. ఆమె తల్లి స్వయంగా నిర్ణయం తీసుకోకుండా కుటుంబంలో మగవారితో సంప్రదింపులు జరిపింది. అవి ఫలించలేదు. ఆమె బి.ఎస్.సి చదివే సమయంలో ఆమెకు వివాహం జరిగింది
హేమా రామచంద్రన్

హేమా రామచంద్రన్ తండ్రి శాస్త్రవేత్త, తల్లి గృహిణి. ఆమె చిన్నతనం నుండి ఆమె తండ్రి ప్రశ్నించడం, విస్తారంగా విఙానం సంపాదించడం, పుస్తకాలను అధ్యయనం చేయడం నేర్పాడు. అయినా చిన్నవయసులో విఙానార్జన, పుస్తకాలను చదవడం ఆమెకు ఆమె సోదరిడికి అసౌకర్యం కలిగించింది. చిన్నవయసు నుండి ఆమెకు శాస్త్రవేత్త కావాలని అనుకున్నది. ఆమె తల్లితండ్రులు వారిని ప్రత్యేకంగా పెంచారు. ఆమె తల్లితండ్రులు మగపిల్లలకు ఆడపిల్లలకు భేదం కాకుండా పెంచడం ఆమె అదృష్టమని ఆమె మాటలద్వారా తెలుస్తుంది. తల్లితండ్రులు ఇద్దరు పిల్లలను శాస్త్రవేత్త కావడమే లక్ష్యంగా చదవాలని సూచించారు. ఆమె తల్లితండ్రులు ఆడపిల్లగా ఆమె చేసేఏపనిని నిరోధించలేదు. సాధారణంగా డిగ్రీ పూర్తికాగానే అందరి తల్లితండ్రులలా వివాహం చేసుకొమ్మని చెప్పకుండా వారామెను పైచదువులు చదవమని ప్రోత్సహించారు. ఆమె హాస్టల్‌లో ఉంటూ చదువు పూర్తిచేసి ఉద్యోగంలో చేరింది. వివాహంచేసుకోకుండా ఉద్యోగంలో చేరినందుకు బంధువులు విమర్శిస్తున్నా ఆమె తల్లితండ్రులు వాటిని లక్ష్యపెట్టక ఆమెకు రక్షణకవచంలా నిలిచారు. హేమా రామచంద్రన్ మహిళా శాస్త్రవేత్తగా ఉండడం కష్టం కాకున్నా మహిళాశాస్త్రవేత్తగా జీవితాన్ని నిర్వహించడం శ్రమతోకూడుకున్నదని ఆఅభిప్రాయపడింది
ప్రజ్వల్ శాస్త్రి

ప్రజ్వల్ శాస్త్రి మంగుళూరు సమీపంలో ఉన్న మొఫ్యూసిల్ అనే పట్టణంలో జన్మించింది. ఆమె చిన్నవయసులో తోటలో చాపమీద పడుకుని రాత్రివేళలో నక్షత్రాలను చూస్తూ గడిపినప్పుడే ఆమెకు పాలపుంత అంటే ఆసక్తి కలిగింది. అలాగే ఒక తోకచుక్కను కూడా కొన్ని గంటల సమయం తదేకదీక్షతో చూస్తూ ఉండేది. తరువాత ఆమె తాను చూసిన దృశ్యాన్ని చిత్రీకరించింది. ఆమెను కాస్మోస్ అత్యనంత ప్రభావితం చేసాయి. చంద్రుని మీద అడుగు పెట్టనప్పటికీ చిన్న తనంలో " యూనీ గగారియన్ " ప్రజ్వల్ శాస్త్రికి కథానాయకుడులాగా కనిపించేవాడు. ఆమె బాల్యంలోనే శాస్త్రవేత్త అయి స్పేస్ షిప్‌లో పనిచేస్తున్నట్లు కలలు కనేది. ఆమె హేతువాద తల్లితండ్రులు ఆమె చదవడానికి సైన్సు పుస్తకాలు కొని తీసుకు వచ్చేవారు. అందులో ఒకటి అణువును గురించిన ఆసక్తికరమైన పుస్తకం. ఆమె 11సంవత్సరాల వయసులో ఆమె తండ్రి ఆమెచేత ఆండ్రోమేడా పుస్తకం చదివింపజేసాడు. అది అంతరిక్ష విస్పోటం, గ్రహాంతర సంబంధాలను విశ్లేషించే పుస్తకం. ఆమె యుక్తవయసులో ప్రవేశించిన సమయంలో ఆమె తల్లి ఆమెతో బయోగ్రఫీ ఆఫ్ మతియా స్లోడోస్కా పుస్తకం ఇచ్చింది
కాటేపల్లి

కాటేపల్లి, శ్రీ పొట్టిశ్రీరానులు నెల్లూరు జిల్లా, తోటపల్లిగూడూరు గ్రామానికి చెందిన రెవెన్యూయేతర గ్రామం.
హెచ్.ఎస్. సావిత్రి

హెచ్.ఎస్. సావిత్రి బెంగుళూరులో మద్యతరగతి కుటుంబంలో జన్మించింది. హెచ్.ఎస్. సావిత్రి ఒక అన్న, ఇద్దరు అక్కలు, ఒక చెల్లెలు ఉన్నారు.వారింట్లో ఆమె తాతా, నాయనమ్మలు కూడా వారితో ఉండేవారు. ఇంటికి పెద్ద కుమారుడిగా హెచ్.ఎస్. సావిత్రి తండ్రి సోదరీ, సోదరుల విద్య, వివాహబాధ్యలు నేరవేర్చాడు. వారింట్లో ఎప్పుడూ అనేక మంది ఉండేవారు. ఆమె తల్లి సమర్ధురాలు
ఎస్.సంధ్యామణి

ఎస్.సంధ్యామణి తండ్రి పెథాలజీ డాక్టర్, తల్లి కూడా డాక్టరే. ఆమె తండ్రి 84 సంవత్సరాల వయసు వరకు మెడికల్ పరిశోధనలు కొనసాగించాడు. ఎస్.సంధ్యామణి సర్ సి.వి రామన్ ఆరంభకాల గురువైన మాస్టర్ ఎన్.సితారామయ్య వద్ద అక్షరాభ్యాసం చేయడం విశేషం. ఆమె చిన్నవయసులోనే తనతండ్రి ప్రయోగశాలలో ప్రయోగాత్మకంగా ఉన్న జంతువులను, మైక్రోస్కోపులను, ఫార్మాలియన్ వాసనలను, అలకహాల్, క్సైలేన్ వంటి అనుభవాలను రుచిచూసింది. అవి ఆమెకు ఙాపకాలుగా మిగిలిపోయి సైన్సు పట్ల ఆరాధన, ప్రేరణ కలగడానికి మూలమయ్యాయి. ఆమె న్యూ ఢిల్లీ లోని " ఆజాద్ మెడికల్ కాలేజ్ "లో ఎం.బి.బి
విజయలక్ష్మీ రవీంద్రనాథ్

విజయలక్ష్మీ రవీంద్రనాథ్ తండ్రి ఆమెకు విద్యలో ఉన్నతస్థితికి చేరడానికి అవసరమైన ప్రేరణ కలిగించాడు. అలాగే కఠినంగా శ్రమించడం, అత్యున్నత స్థితి కొరకు ప్రయత్నించడం, విశ్వనీయత విలువల గురించి ఆమెకు తెలియజేసాడు. ఆయనకు మహిళలు విద్యావంతులు కావాలన్న భావం బలంగా ఉండేది. ఆయన సంపదకంటే విద్య గొప్పదని భావించాడు.కుటుంబ సభ్యులు పెద్దలు ఆమెకు వివాహం చెయ్యమని వత్తిడి చేసిన తరుణంలో ఆమె తండ్రి ఆమెను ఉన్నత చదులు చదవమని ప్రోత్సహించాడు. ఆమె తల్లితండ్రులిద్దరూ ఆమె కెమెస్ట్రీ మాస్టర్ డిగ్రీ పొందేవరకు సహకరించారు. విజయలక్ష్మీ రవీంద్రనాథ్ చిన్న వయసులోనే స్కూలులో గ్రంథాలయంలో ఎక్కువ సమయం గడిపేది. అలాగే ప్రయోగాలను సవాలుగా చేసే సమయంలో జయాపజయాల కారణంగా ఒక్కోసారి ఆనదం మరొక్క సారి నిరాశకు గురైయ్యేది. తరువాతి కాలంలో ఆమె టీచరైన తరువాత తన విద్యార్థుల ఉన్నతి కోరుకుంటూ వారు శాస్త్రవేత్తలు కావాలని కోరుకుంటూ ఆనందపడేది. సైన్సు మీద ఆమెకున్న ఆసక్తి కారణంగా ఆమె " ఇండియన్ ఇంస్టిట్యూట్ ఆఫ్ సైంసెస్ "లో రీసెర్చ్ చేయడానికి చేరింది. అక్కడ ఆమె తన కాబోయే భర్త అయిన డాక్టర్ బి. రవీంద్రనాథ్‌ను కలుసుకున్నది
సత్యవతీ ఎం సిర్సత్

సత్యవతీ ఎం సిర్సత్ జన్మస్థలం కరాచీ. ఆమె తండ్రి షిప్పింగ్ డిపార్ట్‌మెంటులో పనిచేస్తూ ఉండేవాడు. సత్యవతీ ఎం సిర్సత్ తల్లితండ్రులు ఇద్దరూ థియోసోఫిస్ట్ సమాజానికి చెందిన వారు. తండ్రి షిప్పింగ్ ఉద్యోగం కారణంగా వారు అనేకదేశాలు తిరుగుతూ ఉండేవారు. ఆమె డాక్టర్ జార్జ్, రుక్మిణీదేవి అరండేల్ స్థాపించిన " బెసెంట్ మెమోరియల్ స్కూలు "లో ప్రాథమిక విద్యాభ్యాసం చేసింది. రుక్మిణీదేవి అరండేల్ " కళాక్షేత్ర " సంగీత నృత్యపాఠశాల వ్యవస్థాపకురాలు. సత్యవతీ ఎం సిర్సత్ టీనేజ్‌లో పౌల్ డీ క్రూఫీ వ్రాసిన " ది మైక్రోబ్ హంటర్స్ " పుస్తకం చదివి ప్రభావితురాలైంది. సత్యవతీ ఎం సిర్సత్ చదువుతో చక్కని సంస్కృతికూడా అలవరచుకుంది. సత్యవతీ ఎం సిర్సత్ కుటుంబం బంబే వెళ్ళిన తరువాత " సెయింట్ క్సేవియర్ కాలేజి "లో మైక్రోబయాలజీ ప్రధానాంశంగా డిగ్రీ పూర్తిచేసింది. ఆమెకు మైక్రో ఆర్గానిజం అంటే మక్కువ అధికం. డిగ్రీ పూర్తి చేసిన వెంటనే " డి టాటా మెమోరియల్ హాస్పిటల్ ఫర్ కేంసర్ అండ్ అల్లాయ్ డిసీసెస్ " చీఫ్ పెథాలజిస్ట్‌ ఖనోల్కర్‌తో మాట్లాడడానికి ప్రయత్నం చేసినప్పుడు ముందుగా సమాధానం లేకపోయినా రెండుగంటల తతువాత ఆయన లోపలికీలిచి ఆమెతో చాలాసేపు ముచ్చటించారు. సత్యవతీ ఎం సిర్సత్ తరువాత డాక్టర్ ఖనోల్కర్ వద్ద పనిచేయడానికి అవకాశం లభించింది
పిట్టువారిపాలెం

పిట్టువారిపాలెం బాపట్ల జిల్లా చీరాల మండలానికి చెందిన రెవెన్యూయేతర గ్రామం.
కుద్సియా తహ్సీన్

కుద్సియా తహ్సీన్ : Qudsia Tahseen లేదా "ఖుద్సియా తెహ్సీన్. జననం ఉత్తర ప్రదేశ్ లోని ఆజం గఢ్. విద్యావంతులైన తల్లిదండ్రులు లభించడం ఈమె అదృష్ట్రం. చిన్నప్పట్నుంచీ సైన్స్ అంటే వల్లమాలిన అభిమానం. ఈ అభిమానమే ఈమెను తన ఇష్టమైన రంగంలో నిష్ణాతురాలిని చేసింది. ప్రభుత్వ బాలికల ఉన్నత పాఠశాల లో విద్యాభ్యాసం జరిగింది. ప్రభుత్వ డిగ్రీ మహిళా కళాశాలలో ఉన్నత విద్య మెరిట్ స్కాలర్ షిప్ పొందినది. ఆ తరువాత ఉన్నత విద్యాభ్యాసం కొరకు ఆలీఘర్ ముస్లిం విశ్వవిద్యాలయం లో జంతుశాస్త్రం ప్రత్యేక విషయం గా తీసుకుని అభ్యసించింది. రీసెర్చ్ కొరకు "నెమటాలజీ"ని మాస్టర్ లెవల్ లో ఎంచుకున్నారు. NET పరీక్షలు అపుడే ప్రారంభించ బడ్డాయి. జూనియర్ రీసర్చ్ ఫెల్లోషిప్ కొరకు క్వాలిఫై అయినారు. రీసర్చ్ యందు వీరి గైడ్ ప్రో
బి.కె థెల్మా

బి.కె థెల్మా తల్లితండ్రులు ప్రభుత్వ ఉద్యోగులు. ఆమె తాతగారు బ్రిటిష్ ప్రభుత్వ ఉద్యోగి. ఆమె తాతగారు చాలా క్రమశిక్షణ, దృఢమైన వ్యక్తిత్వం కలిగిన వ్యక్తి. ఆమె తాత బ్రిటిష్ సైన్యంలో పనిచేసిన తరువాత ప్రభుత్వ పాఠశాలలో డ్రాయింగ్ టీచర్‌గా పనిచేసాడు. బి.కె థెల్మా జన్మస్థలం మైసూర్ సమీపంలోని కూర్గుకు సమీపంలో ఉన్న మడికేరి. ఆమె పుట్టిన ఊరు కొండలు లోయలతో నిండిన స్వర్గం వంటిదని ఆమె భావన.ఆమె ప్రేమపూరితమైన ఉమ్మడి కుటుంబ వాతావరణంలో పుట్టిపెరిగింది. ఆమె కుటునంబం విద్యా పరంగా అభివృద్ధి చెందిన కుటుంబం. కుటుంబంలో వారితో తాతనాయనమ్మ, అత్తలు కూడా ఉండేవారు. ఆమె అత్తలలో ఒకామె కూర్గులోని మొదటి ప్రభుత్వఉద్యోగినిగా సేవ చేసింది
విదితా వైద్యా

విదితా వైద్యా తల్లితండ్రులు డాక్టర్లు. ఆమె తండ్రి డాక్టర్ అశోక్ వైద్యా క్లినికల్ ఫార్మాసిస్ట్. ఆమె తల్లి రమా వైద్యా ప్రొడక్టివ్ ఎండోక్రినాలజిస్ట్. అమే తల్లితండ్రులు 70 సంవత్సరాల వయసులో కూడా వృత్తి మీద ఉన్న ఆరాధనతో అవిశ్రాంతంగా పనిచేసారు. ఆమె తాత ఆయన సోదరుడు ప్రఖ్యాతి కలిగిన గుజరాతీ నవలా రచయితలు, కవులు. కుటుంబ పరిస్థితులు విదితా వైద్యాను ప్రభావితం చేసాయి. విదితా వైద్యా తల్లితండ్రులు ఆమెను ఈ రెండింటిలో ఏదైనా ఎంచుకొమ్మని సలహా ఇచ్చారు. అయినప్పటికీ ఆమె గొంగళి పురుగు గూడు కట్టుకోవడం చూసి అది ఎలా గూడుకట్టుకుంటుంది, అది గూడు కట్టుకోవడానికి ఎంత పొడవైన దారం కావాలి అని ప్రశ్నించినప్పుడు ఆమె తల్లి తండ్రులు ఆమెలో నాలుగేళ్ళ వయసులోనే శాస్త్రవేత్తను చూసారు. ఆమె బాల్యంలో తల్లితండ్రులతో ముంబయి లోని గోర్గాన్ లోని " సి.ఐ.బి.ఎ రీసెర్చ్ సెంటర్ " కాంపస్‌లో తిరుగుతున్నప్పుడు మార్గమద్యంలో ఇంజెక్ట్స్, పక్షులు, పూలు, ఒక్కోసారి నక్కలు, పాములు కనిపించేవి
జి.వి.మావలాంకర్

జి.వి.మావళంకర్ గణేశ్ వాసుదేవ్ మావలాంకర్ లేదా గణేశ్ వసుదేవ్ మవళంకర్ (1888 నవంబరు 27- 1956 ఫిబ్రవరి 27) ప్రజాదరణ పేరు దాదాసాహెబ్, స్వాతంత్ర్య సమర యోధుడు. ఇతను కేంద్ర రాజ్యాంగ సభ అధ్యక్షుడిగా 1946 నుండి 1947 వరకు ఉన్నాడు. స్వతంత్ర భారత లోక్‌సభ మొదటి స్పీకరు. ఇతడి కుమారుడు పురుషోత్తమ మావలాంకర్ ఆ తరువాత లోక్‌సభ సభ్యుడిగా గుజరాత్ నుండి ఎన్నికయ్యాడు. దాదాసాహెబ్ గా ప్రసిద్ధి చెందిన గణేష్ వాసుదేవ్ మావలంకర్ 1888 నవంబరు 27 న బరోడా (ప్రస్తుతం వడోదర) లో జన్మించాడు. అహ్మదాబాద్ లోని గుజరాత్ కళాశాల నుంచి బ్యాచిలర్ పట్టా పొందాడు. 1912లో న్యాయశాస్త్రంలో పట్టా పొందాడు. మావలంకర్ పేరొందిన న్యాయవాది, చురుకైన సామాజిక కార్యకర్త. 1946 జనవరిలో ఆరవ సెంట్రల్ లెజిస్లేటివ్ అసెంబ్లీ అధ్యక్ష పదవికి కాంగ్రెస్ పార్టీ ఆయనను ఎంపిక చేసింది. గుజరాత్ స్వాతంత్ర్యోద్యమంలో మావలంకర్ చురుకైన పాత్ర పోషించాడు
మండే సత్యనారాయణ

మండే సత్యనారాయణ (1933 - నవంబర్ 27, 2013) ( మండే సత్యం) విప్లవ కవి. నల్గొండ జిల్లా, భువనగిరిలో 1933లో పుట్టారు. 16వ ఏటనే కమ్యూనిస్టు సిద్ధాంతాలకు ప్రభావితులయ్యారు. 1953లో రైల్వే ఉద్యోగంలో చేరారు. 1954లో వివాహం జరిగింది. ఉద్యోగంలో మజ్దూర్‌ యూనియన్‌ కార్యకర్తగా పేరుపొందారు. కొండపల్లి సీతారామయ్యతో పరిచయం ఏర్పడటంతో పీపుల్స్‌వార్‌కు దగ్గరయ్యారు. పీపుల్స్‌వార్‌ ఉద్యమ నేపథ్యంలో వందకు పైగా విప్లవగీతాలను రచించారు. నవంబర్ 27, 2013లో గుండెపోటుతో కన్నుమూశారు.
మల్లవరం(గొల్లప్రోలు)

మల్లవరం కాకినాడ జిల్లా, గొల్లప్రోలు మండలానికి చెందిన గ్రామం. ఇది మండల కేంద్రమైన గొల్లప్రోలు నుండి 10 కి. మీ. దూరం లోను, సమీప పట్టణమైన పిఠాపురం నుండి 18 కి. మీ. దూరంలోనూ ఉంది. 2001 వ.సంవత్సరం జనాభా లెక్కల ప్రకారం గ్రామ జనాభా 4,986. ఇందులో పురుషుల సంఖ్య 2,512, మహిళల సంఖ్య 2,474, గ్రామంలో నివాస గృహాలు 1,319 ఉన్నాయి. 2011 భారత జనగణన గణాంకాల ప్రకారం ఈ గ్రామం 1384 ఇళ్లతో, 4902 జనాభాతో 1890 హెక్టార్లలో విస్తరించి ఉంది. గ్రామంలో మగవారి సంఖ్య 2451, ఆడవారి సంఖ్య 2451. షెడ్యూల్డ్ కులాల సంఖ్య 1345 కాగా షెడ్యూల్డ్ తెగల సంఖ్య 0
ఎస్.ఉప్పలపాడు

ఎస్.ఉప్పలపాడు కడప జిల్లా జమ్మలమడుగు మండలానికి చెందిన రెవెన్యూయేతర గ్రామం. ఈ గ్రామములోని పురాతన ఈశ్వరస్వామి, లక్ష్మీచెన్నకేశవస్వామి ఆలయ పునర్నిర్మాణానికి, 28 నవంబరు 2013 నాడు శంకుస్థాపన జరిగింది.  ఈ గ్రామములోని పురాతన ఈశ్వరస్వామి, లక్ష్మీచెన్నకేశవస్వామి ఆలయ పునర్నిర్మాణానికి, 28 నవంబరు 2013 నాడు శంకుస్థాపన జరిగింది.  ఈ గ్రామాన్ని గతంలో ఏ.పి.జెన్‌కో ఎం.డి అయిన శ్రీ కె.విజయానంద్, శ్రీ పార్వతీరామకృష్ణారెడ్డి సేవాశ్రమ నిర్వాహకుడు శ్రీ రామమనోహరరెడ్డి దత్తత తీసుకొని,ఆదర్శగ్రామంగా తీర్చిదిద్దినారు. గ్రామాభివృద్ధి కమిటీ సహకారంతో,20 అంశాలపై దృష్టిపెట్టి, అభివృద్ధిపనులు చేపట్టినారు. వీరి కృషి వలన, ఈ గ్రామం, 2019లో "ఉత్తమ స్మార్ట్ విలేజ్ పురస్కారం" సాధించినది. స్వచ్ఛగ్రామంగా తీర్చిదిద్దినారు
వెంకటాద్రి ఎక్స్‌ప్రెస్ (సినిమా)

వెంకటాద్రి ఎక్స్‌ప్రెస్ 2013లో మేర్లపాక గాంధీ దర్శకత్వంలో విడుదలైన తెలుగు చలన చిత్రము. ఇందులో సందీప్ కిషన్, రకుల్ ప్రీత్ సింగ్ ముఖ్యపాత్రలు పోషించారు. సందీప్‌ (సందీప్‌ కిషన్‌) తండ్రి (నాగినీడు) ఎవరు తప్పులు చేసినా కానీ సహించడు. తన ఇంట్లో వాళ్లకి కూడా తప్పుల జాబితా తయారు చేసి, వంద తప్పులు చేసిన వెంటనే వాళ్లని ఇంట్లోనుంచి బహిష్కరిస్తాడు. అయితే ఆపదలో ఎవరు ఉన్నా సాయం చేసే అలవాటున్న సందీప్‌ తన తండ్రి దృష్టిలో 99 తప్పులు పూర్తి చేస్తాడు. మరో తప్పు చేస్తే అతడిని ఇంటినుంచి పంపేస్తారు. ఆ సమయంలోనే తన అన్నయ్య పెళ్ళి కోసమని వెంకటాద్రి ఎక్స్‌ప్రెస్‌లో మొత్తం కుటుంబమంతా బయల్దేరుతుంది. కానీ సందీప్‌ రైలు అందుకోలేకపోతాడు. అతని వద్దే తాళిబొట్టు ఉండిపోవడంతో ఎలాగైనా రైలు ఎక్కడానికి ప్రయత్నాలు మొదలుపెడతాడు. రైట్ అయినా లెఫ్ట్ అయినా, రచన: శ్రీమణి, గానం. రంజిత్ మెల్ల మెల్లగా, రచన: కాసర్ల శ్యామ్, గానం . శ్వేతా మోహన్ , అంజనా సౌమ్య నచ్చేవే అమ్మక చెల్లో, రచన: భాస్కర భట్ల రవికుమార్, గానం
జి.ఇ.ఆర్.డి

గ్యాస్ట్రోఈసోఫేగల్ రిఫ్లెక్స్‌ వ్యాధి వలన మానవ ఛాతీలో మంట, తేన్పులు కలిగి విపరీతమైన ఇబ్బంది కలుగును. ఇందులో ఛాతీలో మంట, తేన్పులు, పడుకుంటే సమస్య మరింత ఎక్కువ. తినాలనిపించదు. తినకపోతే పొట్టలో మంట ఉంటుంది. గ్యాస్ట్రో ఇసియోఫేగల్ రిఫ్లెక్స్ డిసీజ్‌తో బాధపడే వారిలో కనిపించే లక్షణాలు ఇవి. ఆహార నాళానికి, జీర్ణాశయానికి మధ్యలో ఉన్న కవాటం దెబ్బతినడం వల్ల ఈ సమస్య మొదలవుతుంది. ఆహారం కిందకు వెళ్లాలి, యాసిడ్ పైకి రాకుండా ఉండాలి. కవాటం ఈ విధిని నిర్వర్తిస్తుంది. అయితే ఈ కవాటం దెబ్బతిన్నప్పుడు యాసిడ్ పైకి రావడం జరుగుతుంది. దీంతో ఛాతీలో మంట, తేన్పులు వంటి లక్షణాలు కనిపిస్తాయి. మసాలా పదార్థాలు ఎక్కువగా తినడం, కలరింగ్ ఏజెంట్స్ వాడిన పదార్థాలు తినడం, సమయానికి భోజనం చేయకపోవడం, ఎక్కువగా ఒత్తిడికి లోనుకావడం వంటి కారణాల వల్ల ఈ సమస్య వచ్చే అవకాశం ఉంటుంది. హెలికో బ్యాక్టర్ పైలోరి అనే బ్యాక్టీరియా కూడా ఇందుకు కొంత వరకూ కారణమవుతుంది
రుద్రవరం (నందిగామ మండలం)

రుద్రవరం ఎన్టీఆర్ జిల్లా, నందిగామ మండలం లోని గ్రామం. ఇది మండల కేంద్రమైన నందిగామ నుండి 10 కి. మీ. దూరం లోను, సమీప పట్టణమైన జగ్గయ్యపేట నుండి 56 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 505 ఇళ్లతో, 1833 జనాభాతో 409 హెక్టార్లలో విస్తరించి ఉంది. గ్రామంలో మగవారి సంఖ్య 933, ఆడవారి సంఖ్య 900. షెడ్యూల్డ్ కులాల సంఖ్య 1000 కాగా షెడ్యూల్డ్ తెగల సంఖ్య 60. గ్రామ జనగణన లొకేషన్ కోడ్ 588894. 2022 లో చేసిన జిల్లాల పునర్వ్యవస్థీకరణకు ముందు ఈ గ్రామం కృష్ణా జిల్లాలో, ఇదే మండలంలో ఉండేది.
బెండ కుటుంబము

బెండ కుటుంబము (మాల్వేసి) వృక్షశాస్త్రములోని ఒక కుటుంబము. ఈ కుటుంబములో గుల్మములు, గుబురు మొక్కలు చెట్లును గలవు. ఆకులు ఒంటరి చేరిక, లఘు పత్రములో తాళ పత్ర వైఖరి నున్నమిశ్రమ పత్రములో గలవు. కణువు పుచ్ఛములున్నవి. లేత కొమ్మలపై మెత్తని రోమములును గలుగు చుండును. పుష్పములు పెద్దవి. ఒంటరిగా నుండును. రక్షక పత్రములు ఆకర్షణ పత్రము లైదేసి గలవు. కింజల్కములన్నియు గలిసి యుండును లేదా కొన్ని కొన్నియైన గలసి యుండును. అడుగున దళ వలయము నంటియుండును. పుప్పొడి తిత్తులోక్కొకగది. అండాశయములో జాల గదులున్నవి
కృష్ణాపురం(మర్రిపాడు)

(ప్రస్తుతం ఈ పేజీ ఖాళీగా ఉంది)
ఉవ్వ కుటుంబము

ఉవ్వ కుటుంబము వృక్షశాస్త్రములోని ఒక కుటుంబము. ఇదియొక చిన్న కుటుంబము. దీనిలో పెద్ద చెట్లు, చిన్న మొక్కలు కూడ ఉన్నాయి.. ఆకులు ఒంటరి చేరిక, వీనికి గణుపు పుచ్చము లుండవు. ఆకులు సాధారణముగ గొమ్మల చివర గుబురులు గుబురులుగా నుండును. ఆకర్షణ పత్రములన్నియు విడివిడిగా నుండును. కింజల్కములు చాల గలవు. అండాశయములును విడివిడిగా నుండును. ఉవ్వచెట్టు కొండల మీద బెరుగును. ఇది అందముగా నుండుట చే తోటలందును బెంచు చున్నారు. కొమ్మల చివర ఆకులుండుటయు కొమ్మ లన్నియు దట్టముగా మాను చివర చుట్టు నుండుటయు నీ చెట్టున కంద మిచ్చు చున్నవి
చంపక కుటుంబము

చంపక కుటుంబము వృక్షశాస్త్రములోని ఒక కుటుంబము. ఈ కుటుంబములో చెట్లను గుబురు మొక్కలును గలవు. ఆకులు ఒంటరి చేరిక, బిరుసుగా నుండును. సమాంచలము, లేతాకులకు గణుపుపుచ్చములు గలవు. ఇవి ఆయాకులు ఎండకు వాడి పోకుండ కాపాడు చుండును. పువ్వులు పెద్దవి. ఒక్కొక్క చోట నొక్కక్కటియే నుండును. పుష్పభాగములు వలయమునకు మూడు చొప్పుననే యుండును. ఈ కుటుంబము, తిప్ప గీగె, సీతాఫలము కుటుంబములని బోలి యున్నది. కాని ఆకులకు గణుపు పుచ్ఛములు గలవు. రక్షక పత్రములును ఆకర్షణ పత్రముల వలె నుండును. ఈ కుటుంబపు పెక్కు మొక్కల పుష్పములలో వృంతాగ్రము పొడుగై దానిపై పుష్ప భాగములు ఒంటరి చేరికగ, నమర్చి యుండుట చూడవచ్చును
మద్దిరాల(చిలకలూరిపేట)

(ప్రస్తుతం ఈ పేజీ ఖాళీగా ఉంది)
తిప్పతీగె కుటుంబము

తిప్పతీగె కుటుంబము వృక్షశాస్త్రములోని ఒక కుటుంబము. ఈ కుటుంబములో నున్న మొక్కలు తిరుగుడి తీగలె. ఆకులు ఒంటరి చేరిక, వానికి గణుపు పుచ్చములుండవు. పువ్వులు మెండుగా నుండును. అవి యేకలింగ పుష్పములు. అండాశయము క్రింద గొంచము కలిసి యుండును గాని పైన విడిగానె యుండును. తిప్పతీగె పలు తావులందు బెరుగు చున్నది. వేరు పెద్దదిగాను మెత్తగాను వుండును.
కలువ కుటుంబము

కలువ కుటుంబము వృక్షశాస్త్రములోని ఒక కుటుంబము. కలువ మొక్కలు మన దేసమందంతటను బెరుగు చున్నవి. వేళ్ళు బురదలో నాటుకొని యుండును. కలువయు దామర యు నొక కుటుంబము లోనివే. ఈ కుటుంబపు మొక్కలన్నియు నీళ్ళలోనె పెరుగును. ఆకుల యొక్కయు పుష్పముల యొక్కయు గాడలు మిక్కిలి పొడుగుగా నుండును. వీని యందు గాలి యుండుటకు సొరంగములు ఉన్నాయి. వీనిలో పుష్స్పములు పూచెడు కాడకు నొక్కటే పుష్పముండును. ఇందు నాకర్షణ పత్రమును కింజల్కములును బెక్కులు గలవు. అండాశయములు కూడ చాల యున్నవి. వీని గదులలో సన్నిగోడల నుండియు గింజలు పుట్టు చున్నవి. కలువ మొక్క ప్రతి చెరువులోను దొరువుల లోను పెరుగ గలదు గాని తామర మొక్క పెరుగ జాలదు
గసగసాల కుటుంబము

గసగసాల కుటుంబము వృక్షశాస్త్రములోని ఒక కుటుంబము. ఈ కుటుంబము చిన్న కుటుంబము. దీనిలోని మొక్కలన్నియు గుల్మములే. పెద్ద చెట్లు లేవు. ఈ మొక్కలు కూడా మనదేశ మందు తక్కువయె. ఆకులు ఒంటరి చేరిక, కణువు పుచ్ఛములుండవు. పుష్పకోశపు తమ్మెలు గాని రక్షక పత్రములు గాని రెండును ఆకర్షణ పత్రములు. కింజల్కములు నాలుగు చొప్పున నుండును. అండాశయము 1 గది. గసగసాలు మొక్క 2 మొ. 4 అడుగుల వరకు బెరుగును. కొమ్మలు విరిచిన తెల్లని పాలుగారును
నిమ్మకాయ పచ్చడి

నిమ్మకాయ ఊరగాయ ముందుగ నిమ్మకాయలను బాగా కడిగి తడి లేకుండా ఆరబెట్టాలి. తడి ఆరిన నిమ్మకాయలను 24 తీసుకుని నిలువుగా ముక్కలుగా తరిగి పెట్టుకోవాలి.మిగిలిన 36 నిమ్మకాయలను చెక్కలుగా తరిగి రసం పిండాలి.తీసిన రసాన్ని నిమ్మకాయ ముక్కల్లో పోసి పసుపు, ఉప్పు వేసి బాగా కలిపి ఒక రోజంతా అలానే వుంచేయాలి మూత పెట్టి.మరునాడు మెంతులను వేయించి మెత్తగా పొడి చేసి మెంతి పొడిని, కారాన్ని నిమ్మకాయ రసం, ముక్కలు కలిసివున్న గిన్నెలో పోసి ఉండలు లేకుండా బాగా కలపాలి.అంతే, ఘుమఘుమ లాడే నిమ్మకాయ ఊరగాయ రెడీ. ఈ ఊరగాయను వేడివేడి అన్నంలో నెయ్యితో కలిపి తింటే చాల బావుంటుంది. సి విటమిన్ కూడా లభిస్తుంది.చలికాలంలో జలుబు చేయకుండా నివారిస్తుంది.
ఆంధ్ర ప్రదేశ్ సాహిత్య పరిషత్తు

తొలి కోడి కనువిచ్చి నిలిచి మైవెంచి జలజల రెక్కలు సడలించి నీల్గి గ్రక్కున గాలార్చి కంఠంబు విచ్చి ముక్కున నీకెలు చక్కొల్పి కడుపు నిక్కించి, మెడసాచి, నిక్కమున్సూచి కొక్కొరో కుర్రని కూయక మున్న...తెలుగు సాహిత్యంలో తెలంగాణ పద గుంపనాన్ని పలికించిన తొలికవి పాల్కుర్కి సోమనాధుడిని ఉద్దేశించి రాసిన ఈ పద్యం తెలంగాణలో తెలుగు అక్షరాలు వెదజల్లిన ఆంధ్ర సారస్వత పరిషత్తుకు అక్షరాల వర్తిస్తుంది. 1707లో ఔరంగజేబు మరణం తర్వాత 1724లో అజాంజాహి వంశస్థులు హైద్రాబాద్ రాజ్యానికి స్వాతంత్య్రం ప్రకటించుకున్నారు. రెండు వందల ఏళ్ల పైబడి నైజాం రాజులు తెలంగాణ ప్రాంతాన్ని పాలించారు. ప్రపంచంలో ఎక్కడైనా పాలకుల భాషనే బలవంతంగా ప్రజలపై రుద్దారు. తెలంగాణలో కూడా అదే జరిగింది. ఇక్కడి నైజాం ప్రభుత్వానికి ఉర్దూ అధికార భాష. కనుక ప్రభుత్వ వ్యవహారాలన్ని ఉర్దూలోనే జరిగేవి. తెలుగు భాష ప్రజల వ్యవహారంలో మాత్రమే ఉండేది. తెలుగులో చదువుకోవటానికి, రాయటానికి అవకాశాలు లేని రోజులవి
సురభి మాధవ రాయలు

సురభి మాధవరాయలు 17వ శతాబ్దికి చెందిన రాజకవి. మహబూబ్ నగర్ జిల్లా జటప్రోలు సంస్థానాధిపతి. కల్వకుర్తి తాలుకాలోని సురభి ప్రాంతం వీరి పూర్వికులది. ఈ సురభిని పూర్వం గోదలు అని, ప్రస్తుతం గోడల్ అని పిలుస్తున్నారు. విజయనగర రాజు వీర వెంకటపతి రాయల నుండి జటప్రోలు సంస్థానాన్ని పొందిన ' బింకోలుగండ ' బిరుదాంకితుడు ఇమ్మడి మల్లా నాయుడు వీరి తాత. చెన్నమ్మ, ముమ్మడి మల్లా నాయుడు వీరి తల్లిదండ్రులు. ఒక వైపు ప్రజారంజకంగా పాలన సాగిస్తూనే, మరో వైపు నిరంతరం సాహిత్య సముద్రంలో మునిగితేలిన గొప్ప పండితుడు. పండితులకు అగ్రహారాలను పంచిపెట్టిన కవి పోషకుడు. జటప్రోలులో నాయుని పేటను, మదనగోపాల స్వామి మందిరాన్ని, మంచాలకట్టలో మాధవ స్వామి ఆలయాన్ని, సింగవటంలో నృసింహాలయాన్ని, మాధవరాయలపేటను, నరసింహసాగర తటాకాన్ని నిర్మించాడు. ఈ తటాకం వలన ఈ ప్రాంతాన్ని సస్యశ్యామలం చేశాడని ప్రతీతి. అన్నిటికి మించి వీరు తెలుగు సాహిత్యలోకానికి చేసిన ఎనలేని మేలు ఎలకూచి బాలసరస్వతిని తన ఆస్థానంలో ఆదరించడం. భర్తృహరి "సుభాషిత త్రిశతి"ని తన తండ్రి మల్లా నాయుడు పేరు మీద 'మల్ల భూపాలీయం ' పేరుతో అనువదింపజేసి ఎలకూచి బాలసరస్వతికి రెండు వేల దీనారాలను అందజేసిన కవి పోషకుడు
వీరంపల్లి(మనుబోలు)

వీరంపల్లి, నెల్లూరు జిల్లా మనుబోలు మండలానికి చెందిన రెవెన్యూయేతర గ్రామం. శ్రీ అంకమ్మ తల్లి ఆలయం:- వీరంపల్లి గ్రామంలోని అంకమ్మ తల్లికి, 2014, జూలై-27 ఆదివారం నాడు, పొంగళ్ళ కార్యక్రమం నిర్వహించారు. ఈ సందర్భంగా మేళతాళాలు, తప్పెట్లతో గ్రామంలో కోలాహలం నెలకొన్నది. భక్తులంతా పొంగళ్ళు పెట్టుకొని, కొబ్బరికాయలు కొట్టి, మొక్కులు తీర్చుకున్నారు. ఈ గ్రామములో శ్రీ పల్లంరెడ్డి రమణారెడ్డి నాటకరంగంలో చాలా పేరు ప్రఖ్యాతులు గడించారు. ఈయన కుమారుడు శ్రీ దశరథరామిరెడ్డి వ్యసాయశాఖలో ఉద్యోగం చేస్తూ గూడా నాటకరంగంలో చాలా ఖ్యాతి గడించారు. ఈయన మన రాష్ట్రంలోని హైదరాబాదు, విశాఖపట్నం మొదలగు చోట్లనే గాకుండా, తమిళనాడు, కర్నాటక, ఢిల్లీ, రాష్ట్రాలలోనూ పలు నాటక ప్రదర్శనలిచ్చారు. వీరు 1997 లో ముంబాయిలో జరిగిన ప్రపంచ తెలుగు మహాసభలలో గూడా పౌరాణిక నాటకం ప్రదర్శించి పలువురి ప్రశంసల నందుకున్నారు. ఇంతవరకూ వీరు 30 సంవత్సరాలనుండి, మొత్తం 200 పైగా నాటకాలు ప్రదర్శించారు.
వడిసలేరు

"వడిసలేరు", తూర్పు గోదావరి జిల్లా, రంగంపేట మండలానికి చెందిన గ్రామం.. ఇది మండల కేంద్రమైన రంగంపేట నుండి 5 కి. మీ. దూరం లోను, సమీప పట్టణమైన రాజమండ్రి నుండి 22 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 2432 ఇళ్లతో, 8338 జనాభాతో 2381 హెక్టార్లలో విస్తరించి ఉంది. గ్రామంలో మగవారి సంఖ్య 4149, ఆడవారి సంఖ్య 4189. షెడ్యూల్డ్ కులాల సంఖ్య 2159 కాగా షెడ్యూల్డ్ తెగల సంఖ్య 48. గ్రామం యొక్క జనగణన లొకేషన్ కోడ్ 587421.